પ્રશાંત દયાળ (મેરાન્યૂઝ.અમદાવાદ): વડાપ્રધાન નરેન્દ્ર મોદી અને ભાજપના રાષ્ટ્રીય અધ્યક્ષ અમિત શાહ ઉપર જયેશ શાહ દ્વારા એક પુસ્કત લખવામાં આવ્યું છે. લેખક જયેશ શાહ લાંબા વર્ષોથી કોંગ્રેસ સાથે જોડાયેલા છે, તેમના દ્વારા લિખીત અને પ્રકાશીત નમો નમઃ પુસ્તકમાં તેમણે નરેન્દ્ર મોદી અને અમિત શાહને જુમરો અને મદારી તરીકે ઉલ્લેખ કર્યો હોવાને કારણે મોદી અને શાહની દેશ અને વિદેશમાં પ્રતિષ્ઠા ખરડાઈ છે. તેવા આરોપ સાથે આ પુસ્તકના વિતરણ અને વેચાણ ઉપર પ્રતિબંધ મુકવામાં આવે તેવી માગણી કરતી અરજી અમદાવાદ કોર્ટમાં થઈ છે. કોર્ટ દ્વારા લેખક જયેશ શાહને તા 30મી ઓકટોબરના રોજ કોર્ટ સામે હાજર રહેવા ફરમાન કરવામાં આવ્યું છે.